# Elinvoimatoimialan toimintaohje 1.7.2021 alkaen

## Henkilöstöasiat

| Tehtävä | | | Viranhaltijat |
| --- | --- | --- | --- |
| 1.1 |  | Muihin virkasuhteisiin kuin toimiala- ja palvelualuejohtajan tehtäviin valitsema viranomainen.  Kun kyse on enintään 6 kk määräaikaisesta virka- tai työsopimussuhteesta. | palvelualuejohtaja  toimintayksikön esimies |

## Yleiset hallintoasiat

| Tehtävä | | | Viranhaltijat |
| --- | --- | --- | --- |
| 2.1 |  | Päättää omaisuuden rikkomisen tai turmelemisen korvaamisesta. | ao. toimintayksikön esimies |
| 2.2 |  | Vahingonkorvauksista päättäminen enintään 15 000 € (alv 0 %) asti tapauksissa, joissa kunta on katsottava korvausvelvolliseksi. | palvelualuejohtaja |
| 2.3 |  | Päättää kohdeavustuksista. | palvelualuejohtaja |
| 2.4 |  | Päättää toimintayksikkökohtaisesta käyttötaloussuunnitelmasta (hallintosääntö § 52). | palvelualuejohtajat |

## Kadut ja muut yleiset alueet

| Tehtävä | | | viranhaltijat |
| --- | --- | --- | --- |
| 3.1 | MRL 95 § | Suorittaa katualueen haltuunottoon liittyvät katselmukset haltuun otettavalla alueella. | maankäyttöinsinööri |
| 3.2 |  | Päättää katualueen haltuun ottamiseen liittyvistä asioista, kuten korvausten määräämisestä ja lunastustoimitusten hakemisesta. | maankäyttöinsinööri |

## Kaavoitus ja lausunnot lupa-asioihin

| Tehtävä | | | Viranhaltijat |
| --- | --- | --- | --- |
| 4.1 | MRL 10 § | Kaavan laatijan pätevyyden arviointi. | kaupunkisuunnittelupäällikkö |
| 4.2 | MRL 65 § ja MRA 27 § | Päättää vaikutuksiltaan vähäisen asemakaavaehdotuksen nähtäville laittamisesta sekä pyytää siitä tarpeelliset lausunnot. | kaupunkisuunnittelupäällikkö |
| 4.3 | MRL 149 § | Vastaa rakennusten paikan merkitsemisestä asemakaava-alueella. | maanmittausinsinööri |
| 4.4 | MRL 62 § ja MRL 64 § | Vastaa kaupungin osalta kaavoitusmenettelyyn liittyvistä toimenpiteistä (vuorovaikutus valmistelussa ja neuvottelu osallistumis- ja arviointisuunnitelmasta). | kaavoittajat |
| 4.5 | MRL 173 § ja MRA 86 § | Antaa lausunnon, kun kaupunkia kuullaan naapurimaanomistajana poikkeamishakemuksissa. | kaupunkisuunnittelupäällikkö |
| 4.6 |  | Antaa maankäyttöön, kaupunkikehittämiseen, kulttuuriympäristöön sekä kaupunki- ja maisemakuvaan liittyvän asiantuntijalausunnon seuraavissa lupa-asioissa:   * rakennusluvat * purkuluvat * toimenpideluvat * maisematyöluvat * poikkeamispäätökset ja suunnittelutarvepäätökset | kaavoittajat |
| 4.7. | MRL 133 § ja MRA 65 § | Antaa lausunnon, kun kaupunkia kuullaan naapurimaanomistajana seuraavissa lupa- asioissa:   * rakennusluvat * purkuluvat * toimenpideluvat * maisematyöluvat | kaavoittajat |
| 4.8 | MRL 66 § ja 77 § | Toimii kaupungin edustajana maakuntakaavojen ja yleiskaavojen viranomaisneuvotteluissa. | kaupunkisuunnittelupäällikkö |
| 4.9 | MRL 54 b § | Toimii kaavoitusmittauksen valvojana. | maanmittausinsinööri |
| 4.10 | MRL 57 § | Hyväksyy asemakaavaa täydentävän korttelisuunnitelman. | kaupunkisuunnittelupäällikkö |

## Kiinteistönmuodostamislaki- ja asetus, yksityistielaki

| Tehtävä | | | Viranhaltijat |
| --- | --- | --- | --- |
| 5.1 |  | Hyväksyy tonttijaot. | maankäyttöinsinööri |
| 5.2 |  | Määrää kaupungin edustajan kiinteistötoimituksiin. | maankäyttöinsinööri |
| 5.3 |  | Hakee kiinteistönmuodostuslain (KML) mukaiset kiinteistötoimitukset sekä yksityistie- ja lunastustoimitukset. | maankäyttöinsinööri |
| 5.4 | KML 32 ja 33 § | Antaa kiinteistönmuodostamislain mukaiset suositukset. | maankäyttöinsinööri |
| 5.5 |  | Vastaa kiinteistötoimitusten mahdollisiin lainhuutoihin sekä saantoihin ja luovutuksiin liittyvien oikeuksien kirjauksista. | kiinteistörekisterin hoitaja |
| 5.6 |  | Vastaa kaupungin omistamiin tontteihin ja tiloihin kohdistuvista kiinnitysjärjestelyistä, kuten kiinnityksen hakeminen, muuttaminen ja kuolettaminen. | maankäyttöinsinööri / kiinteistörekisterinhoitaja |
| 5.7 | Yks. TL 84 § | Päättää kaupungin varoista myönnettävistä yksityisteiden avustuksista. | maanmittausinsinööri |

## Kartta- ja mittausaineistot, osoitejärjestelmä

| Tehtävä | | | Viranhaltija |
| --- | --- | --- | --- |
| 6.1 |  | Vastaa osoitenumeroinnista ja osoitejärjestelmän ylläpidosta. | paikkatietoinsinööri |
| 6.2 |  | Päättää kaupungin graafisen ja numeerisen mittaus- ja kartta-aineiston sekä paikkatietojärjestelmän käyttöluvista. | paikkatietoinsinööri |

## Laki kunnan kiinteistöinsinööristä

| Tehtävä | | | Viranhaltijat |
| --- | --- | --- | --- |
| 7.1 |  | määrää kunnan kiinteistöinsinööristä annetun lain 2 §:n mukaisen kiinteistöinsinöörin, joka toimii kiinteistörekisterin pitäjänä. | toimialajohtaja |

## Etuostolaki

| Tehtävä | | | Viranhaltijat |
| --- | --- | --- | --- |
| 8.1 |  | Päättää etuosto-oikeuden käyttämättä jättämisestä. | maankäyttöinsinööri |